Πετρί Λέσβου

Το Πετρί είναι οικισμός του Δήμου Δυτικής Λέσβου στο Βόρειο Αιγαίο.

 Γενικά στοιχεία 
Το Πετρί βρίσκεται στο βόρειο τμήμα του νησιού σε υψόμετρο 200 μέτρα και απέχει περίπου 8 χιλιόμετρα Ν. από τον Μόλυβο, 15 χλμ. Β. από την Καλλονή (έδρα του δήμου), 53 χλμ. ΒΔ. από τη Μυτιλήνη. Το χωριό είναι κατάφυτο από καρυδιές και λεύκες ενώ είναι γνωστό για την πανοραμική θέα όλης της περιοχής της Πέτρας (ιδιαίτερα το ηλιοβασίλεμα). Πανηγυρίζει στις 7 Ιουλίου, της πολιούχου Αγίας Κυριακής.

Αναφέρεται επίσημα, μετά την απελευθέρωση της Λέσβου, το 1918 στο ΦΕΚ 116Α - 28/05/1918 να προσαρτάται στην τότε κοινότητα Πέτρας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Μιραδέλλια, την Πέτρα και τη νησίδα Άγιος Γεώργιος αποτελούν αποτελούν την κοινότητα Πέτρας, που υπάγεται στην Δημοτική Ενότητα Πέτρας του Δήμου Δυτικής Λέσβου, ενώ σύμφωνα με την απογραφή 2011 έχει 39 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10819 (σελ. 345 του pdf)

Παραπομπές

Κατηγορία:Δήμος Λέσβου
Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου